Den 13.10.2014 bestilte jeg en Iphone 5s gennem Telenors webshop. Få dage efter modtog jeg telefonen – alt var meget fint. Dog havde jeg i mellemtiden besluttet mig for, at jeg hellere vil have en Iphone 6. Derfor ringer jeg ind til Telenors kundeservice og spørger ind til mine muligheder. Desværre havde de ikke Iphone 6 på lager, hvorfor jeg ringede til mit gamle selskab (CBB) og spurgte om de havde. Det havde de, og jeg besluttede mig at købe telefonen der og returnerede telefonen fra Telenor – og ja, måske er jeg selv skyld i en del af denne langsommelige proces!

Jeg ringede til Telenors kundeservice og sagde at jeg gerne ville sig mit abonnement op og returnere min telefon. Det var de selvfølgelig kede af, men det var ikke noget problem. Da der var optaget i opsigelsen (Telenors kunder må, jf. interne ’regler’, kun vente 60 sek. i forbindelse med omstilling) blev jeg tilbudt at blive ringet op, så snart der var en ledig medarbejder i opsigelsen. Det takker jeg ja til. 
Kort tid efter bliver jeg ringet op af opsigelsen og min opsigelse går i gennem – tror jeg. Jeg går et par dage og venter på en skriftlig bekræftelse, uden på noget tidspunkt at modtage sådan en. Derfor ringer jeg igen til Telenors Kundeservice, som til min store fortvivlelse kan oplyse mig om, at mit nummer ikke er opsagt. Medarbejderen påstår at opsigelsen aldrig har ringet til mig, selvom jeg kan oplyse hende præcis dato og klokkeslæt på det indgåede opkald fra dem (og at de selv har bedt opsigelsen kontakte mig). Nedværdigende situation!

Jeg bliver af en kammerat gjort opmærksom på, at jeg bare kan gøre brug af min 14 dages returret. Jeg ringer derfor igen til kundeservice – som dog ikke kan hjælpe mig fordi jeg skal tale med webshoppen – som siger jeg skal tale med opsigelsen etc.. Derfor tager jeg ned i en fysisk butik, da jeg ikke vil finde mig i at blive sendt rundt i deres uendelige system mere. 
I butikken får jeg afleveret min telefon og udfyldt en fortrydelsesformular. De sidste ord fra Telenormedarbejderen var, at nu skulle alt gerne gå i gennem hurtigst muligt  – men selvfølgelig gør det ikke det!

Løbende får jeg mails om, at min sag er ved at blive behandlet, men at den trækker ud. Uden nærmere forklaring. Efter at have betalt endnu en regning til Telenor (som jeg bliver nød til, for ikke at risikere at mit nummer bliver spærret) ringer jeg igen til Kundeservice. Medarbejderen, Frederik, kan ikke hjælpe mig, men lover at undersøge sagen (han skriver alt ned i sin log) og få en kollega til at ringe tilbage til mig næste dag. Det sker (dog har medarbejderen ikke læst loggen, og jeg skal IGEN forklare hele min situation). Til min store glæde får jeg af vide, at jeg bare skal ringe til mit gamle selskab (CBB) og få dem til at søge om min nummerflytning. (hvad var der sket, hvis jeg ikke havde ringet til dem, havde jeg så fået denne besked?) Det gør jeg straks! De sætter processen i gang. Til min store forbavselse får jeg en besked på, at mit nummer først bliver flyttet den 20.4.15. Jeg ringer igen til kundeservice, som ikke kan give mig et svar på hvorfor, men at jeg skal ringe på mandag.

Min status er derfor nu: Jeg har betalt over 1000 kroner til Telenor, fordi deres proces er så sindssyg langsom, jeg har talt med dem i sammenlagt flere timer, jeg har fået konfliktende svar på min spørgsmål, jeg er ALDRIG blevet ringet op for at skulle svare på noget eller for at få informationer om min proces. 

Jeg kan bestemt ikke anbefale dette såkaldte selskab (det minder om en uprofessionel landevejsbutik, som er vokset sig for stor til at kunne håndtere kundernes sager med den tilføjelse, at de malker deres kunder for penge ved at true om at lukke telefonsignalet, hvis ikke man fortsætter med at betale – selvom man har alle tænkelige rettigheder på sig side. JEG AFDRAGER STADIG PÅ DEN TELEFON JEG SENDE RETUR TIL DEM FOR OVER EN MÅNED SIDEN!!

MEN; hvis du har en masse tid til overs (og et guldtræ i haven), så vil jeg stærkt anbefale dig et Telenor produkt. Men husk nu at købe et abonnement med fri tale, for ellers bliver det for alvor dyrt for dig, da deres responstider er meget lange.